Die Tageszeitung

Die Tageszeitung ( “Օրաթերթ”),  առավել հայտնի է «taz» (գերմ.` հետք) անունով։ Գերմանական մեդիա ընկերություն է, որի ղեկավարությունն իրականացնում են հենց իրենք` աշխատակիցները։ Հիմնադրվել է 1978 թվականին, Բեռլինում, որպես անկախ և ձախ ուղղվածություն ունեցող շարժում, կենտրոնացած է քաղաքական իրադարձությունների, սոցիալական անհավասարության, էկոլոգիական խնդիրների վերաբերյալ տեղական ու միջազգային նորությունների վրա, ինչպես նաև` լուսաբանում է այլ թեմաներ, որոնք հիմնականում չեն լուսաբանվում առավել ավանդական ու պահպանողական օրաթերթերի կողմից։ Այն հաճախ օժանդակում է Կանաչների կուսակցությանը, սակայն «taz»-ը նաև քննադատում է Սոցիալ-դեմոկրատների և Կանաչների կոալիցիոն կառավարությունը։

Պատմություն 
Die Tageszeitung-ը հիմնադրվել է 1978 թվականին։ Ի սկզբանե ենթադրվում էր, taz-ը այլընտրանք է լինելու տարածված ու շատ ընթերցվող մամուլին, հենց ըստ իրենց սեփական խոսքերի. «ազատ, ֆինանսապես անկախ, խելացի և զբաղեցնող»։ Լրագրության հանդեպ այլընտրանքային մոտեցման մեկ այլ արտահայտություն էր այն, որ մինչև 1991 թվականը բոլոր աշխատողներին վճարվում էր հավասար աշխատավարձ։ Այժմ ավելի բարձր պատասխանատվություն ունեցող աշխատակիցները ստանում են հավելավճար։ Այնուամենայնիվ, „taz“-ի աշխատակիցների աշխատավարձն ավելի ցածր է, քան ոլորտի այլ ներկայացուցիչներինը։

WOZ Die Wochenzeitung (նախկինում` WoZ) և  taz-ը համատեղ խմբագրում են Le Monde diplomatique-ի գերմանալեզու հրատարակչությունը։

Սկսած 1992 թվականից Tageszeitung-ը պատկանում է ավելի քան 13.500 վճարող բաժանորդներին։ Այն ունի ավելի քան 60.000 տպաքանակ և ավելի քան 50.000 բաժանորդ։ 1995 թվականին այն դարձել է առաջին գերմանական ազգային օրաթերթը, որ իր ամբողջ բովանդակությունը հասանելի է դարձրել առցանց։ Ի սկզբանե Tageszeitung-ը հայտնի է դարձել ինչպես լայն հրատարկչությամբ, այնպես էլ` բեռլինյան տեղական խմբագրությամբ։ Տարիների ընթացքում տեղական խմբագրական գրասենյակներ են բացվել Հյուսիսային Հռենոս-Վեսթֆալիայում, Համբուրգում և Բրեմենում։ Եթե վերջին երկուսը միաձուլվել են որպես "taz nord" (հյուսիսային), ապա առաջին գրասենյակը փակվել է 2007 թվականի հուլիսին։

2013 թվականի գերմանական ընտրությունների ժամանակ թերթն աջակցում էր Սոցիալ-դեմոկրատական կուսակցությանը։

«Կարտոֆիլի գործ» 
2006 թվականի հունիսի 26-ին Die Tageszeitung-ը իր վերջին էջում տպագրել է Die Wahrheit («Ճշմարտություն») խորագրով հեգնական հոդված։ Այն վերնագրված էր Polens neue Kartoffel. Schurken, die die Welt beherrschen wollen. Heute: Lech „Katsche“ Kaczynski (Լեհաստանի նոր կարտոֆիլը։ Ռոջեսը, ով ցանկանում է իշխել աշխարհը։ Այսօր. Լեչ «Կատչե Կազինսկի»։ Այս հոդվածը ծաղրում էր լեհ քաղաքական գործիչներ նախագահ Լեխ Կաչինսկուն և վարչապետ Յարոսլավ Կաչինսկուն։ Լեխ Կաչինսկին կասեցնում է Գերմանիայի, Լեհաստանի ու Ֆրանսիայի միջև ծրագրված բանակցությունները. կասեցման պաշտոնական պատճառը եղել է հիվանդությունը։

 Խորագրեր Taz-ը հայտնի է իր թևավոր խոսքերից կազմված խորագրերով։ Օրինակ.
 Oh mein Gott! (Օ, Տեր Աստված) – Յոզեֆ Ալոիս Ռատցինգերի` Հռոմի Բենեդիկտոս XVI պապ ընտրվելու առթիվ
 Es ist ein Mädchen (Նա աղջիկ է) – Անգելա Մերկելի` Գերմանիայի առաջին կին կանցլեր ընտրվելու առթիվ
 Oops – they did it again! (Նրանք դա կրկին արեցին) – Ջորջ Ու. Բուշի` որպես ԱՄՆ-ի նախագահ վերընտրվելու առթիվ 
2008 թվականի հունիսի 5-ին թերթը հրապարակել է "Onkel Baracks Hütte" («Քեռի Բարաքի խրճիթը») վերնագրով հոդված` Սպիտակ տան նկարով` այն ժամանակ դեռ սենատոր Բարաք Օբամայի մասին։ Խորագիրը, որը հղում էր «Քեռի Թոմի խրճիթը» գրքին, դիտվել է որպես ռասսայականության դրսևորում որոշ ընթերցողների կողմից։

 Ծանոթագրություններ 

 Գրականություն 
 taz -  die tageszeitung. Die Tageszeitung Verlagsgenossenschaft e. G., Berlin 1.1987,1ff.  
 Oliver Tolmein/Detlef zum Winkel: tazsachen. Kralle zeigen - Pfötchen geben. Hamburg 1988.  
 Jörg Magenau: Die taz. Eine Zeitung als Lebensform. München 2007, 
 Nora Münz: Links und liebenswert. Nutzungsmotive von Lesern der tageszeitung (taz). In: Senta Pfaff-Rüdiger / Michael Meyen (Hg.): Alltag, Lebenswelt und Medien.'' Lit Verlag. Münster 2007. S. 215-235.

Արտաքին հղումներ 
taz-ի կայքը 

Գերմանիայի թերթեր